cyanic-selkie/wikianc huggingface dataset:
ISO 8601
Datumi
ISO 8601 par atskaites punktu ir fiksēts Gregora kalendāra datums 1875-05-20 kā datums, kad Parīzē tika noslēgta Metriskā konvencija. Šis atskaites datums ļauj ISO datumus konvertēt uz "Hronoloģiskajiem juliāna dienas skaitļiem" (Chronological Julian Day Numbers, CJDN) aprēķiniem ar datumiem, kur 1875-05-20 atbilst precīzi CJDN 2406029. ISO datumi arī pirms Konvencijas ir savietojami līdz pat Gregora kalendāra ieviešanas datumam 1582-10-15.
Gadi
ISO 8601 pierakstā minimālā prasība ir četru ciparu gads [GGGG], lai novērstu 2000. gada problēmu.
Lai attēlotu gadus pirms 0. un pēc 9999. gada, standarts ļauj paplašināt gada pierakstu uz [±GGGGG], bet pirms tam vienojoties datuma publicētājam un izmantotājam. Paplašinātajā gada pierakstā papildu ciparu pieliek pirms četru ciparu minimālā gada un obligāti jāpieliek + vai − zīme ar vienošanos, ka 0. gads ir pozitīvs.
Kalendārie datumi
Kalendāro datumu pieraksta ar gadu, mēnesi un dienu. [GGGG] ir četru ciparu gads, [MM] ir gada divu ciparu mēnesis (no 01 līdz 12), un [DD] rāda mēneša divu ciparu dienu (no 01 līdz 31). Piemēram, 1981. gada 5. aprīli var pierakstīt kā "1981-04-05" paplašinātajā formātā vai "19810405" pamatformātā.
Standarts ļauj datumu pierakstīt arī ar samazinātu precizitāti, atmetot dienu vai mēnesi. Piemēram, "1981-04" nozīmē "1981. gada aprīlis", bet "1981" ir vienkārši gads. Lai gan ir pieļaujami abi formāti — GGGGMMDD un GGGG-MM-DD, tomēr, ja diena [DD] ir izlaista, tad atļauts ir tikai formāts GGGG-MM. Aizliedzot datumu formātā GGGGMM, standarts novērš divdomību, ja kļūdaini tiek izmantots nogrieztais pieraksts GGMMDD (vēl joprojām bieži lietots).
Nedēļu datumi
ISO 8601 standartā datumu var pierakstīt arī alternatīvā veidā — ar nedēļas kārtas numuru gadā. Nedēļas datums sastāv no tā saucamā ISO gada [GGGG], nedēļas kārtas numura no diviem cipariem [nn], kuriem priekšā ir burts 'W' (en "nedēļa"). Pēc tam seko nedēļas diena [D], kas sastāv no viena cipara (no 1 līdz 7); nedēļa sākas no pirmdienas, beidzas ar svētdienu.
Nedēļas '01' noteikšanai var izmantot vairākas definīcijas:
ISO gads sākas ar nedēļas '01' pirmo dienu (pirmdienu) un beidzas svētdienā pirms jaunā ISO gada (tādējādi novēršot pārklāšanos vai pārrāvumu). Gads sastāv no 52 vai 53 nedēļām.
Piemēri:
Kārtas datumi
Trešā datuma pieraksta sistēma ir saucamie "kārtas datumi" (en), kas ir ļoti vienkārša, jo komplicētās mēnešu vai nedēļu definīcijas aizstāj ar dienu skaitu no gada sākuma. Tas atvieglo, piemēram, datumu salīdzināšanu dažādos kalendāros. Standarts sastāv no gada [GGGG] un gada dienas [DDD] — no 001 līdz 365 (366 garajā gadā). Piemēram, "1981-04-05" ir arī "1981-095".
Šo formātu daļēji izmanto vienkāršās datoraparatūras sistēmās, kurās nepieciešama datumu sistēma, bet pilna kalendāra aprēķināšanas programmatūra var būt nopietns traucēklis. Šīs sistēmas bieži, bet nekorekti, attiecina uz juliāna dienu.
Laiks
ISO 8601 izmanto 24 stundu pulksteņa sistēmu. Pamatformāts ir [hh][mm][ss], un paplašinātais formāts ir [hh]:[mm]:[ss]. [hh] ir divu ciparu stunda (no 00 līdz 24), kur 24 lieto tikai, lai apzīmētu pusnakti dienas beigās. [mm] apzīmē minūti no 00 līdz 59. [ss] ir sekunde no 00 līdz 59 (vai 60 izņēmuma gadījumos, lai apzīmētu pievienoto lieko sekundi). Tādējādi laiku var pierakstīt "13:47:30" vai "134730".
ir pieļaujama elementu atmešana, lai samazinātu precizitāti. Var lietot formātus [hh]:[mm], [hh][mm] un [hh].
Decimālo daļu var pielietot jebkuram no trijiem laika elementiem. To norāda, izmantojot decimālo atdalītāju (vai nu komatu, kuru iesaka ISO 31, vai punktu). Decimāldaļa attiecas tikai uz precīzāko laika komponentu, pārējos komponentus atmet. Piemēram, lai pierakstītu "14 stundas, 30 minūtes un pusminūte", nav jāiekļauj sekundes elements: to pieraksta kā "14:30,5" vai "1430,5".
Pusnakts ir īpašs gadījums, un to var pierakstīt gan kā "00:00", gan "24:00". "00:00" tiek attiecināts uz dienas sākumu, un to pielieto visbiežāk. Lai apzīmētu dienas beigas, izmanto "24:00". "2007-04-05T24:00" ir tas pats, kas "2007-04-06T00:00".
UTC
Ja laiks ir pēc UTC laika joslas, pēc laika vērtības tiek pievienots burts 'Z' (no en — "nulle", jo UTC ir 0. laika josla). Piemēram, "09:30 UTC" tiek pierakstīts kā "09:30Z" vai "0930Z"; "14:45:15 UTC" jābūt "14:45:15Z" vai "144515Z".
Citas laika joslas
Joslas apzīmētāju citām laika joslām veido kā starpību no UTC, formātā ±[hh]:[mm], ±[hh][mm] vai ±[hh]. Tādējādi, ja ir jāpieraksta laiks, kas ir vienu stundu priekšā UTC (laiks Berlīnē ziemā), tad joslas apzīmētājam jābūt "+01:00", "+0100", vai vienkārši "+01". Jāņem vērā, ka joslas apzīmētājs ir tikai atšķirība no UTC, un tas neņem vērā informāciju par vasaras un ziemas laiku. Sekojoši pieraksti rāda vienu un to pašu laiku: "18:30Z", "22:30+04", "1130-0700" un "15:00-03:30".
Laika joslu pārrēķināšanas
Pārrēķiniem starp laika joslām jāizmanto šādas sakarības:
Piemēram, kāds laiks būs Losandželosā brīdī, kad tiek atvērta Ņujorkas birža?
Laiks Deli, kad tiek atvērta Ņujorkas birža:
Kombinētais pieraksts
Kombinēto datuma un laika pierakstu (bez atstarpēm) veido formātā T, kur laika atdalītāju [T] (time — "laiks") izmato, lai parādītu laika elementu sākumu. un ir datuma un laika pieraksts, atbilstoši standartam. Vispārējā gadījumā kombinēto datumu var pierakstīt šādi: [YYYY]-[MM]-[DD]T[hh]:[mm] (paplašinātais formāts), piemēram "2007-04-05T14:30". Pierakstā "20071023T1200Z" lietots pamatformāts [YYYY][MM][DD]T[hh][mm]Z.
Lai cilvēkam būtu vieglāk lasīt, visbiežāk datuma un laika daļas tiek atdalītas ar atstarpi vai citu simbolu. Šajā gadījumā sistēmā tas aizņem divus atsevišķus laukus, atšķirībā no kombinēta pieraksta viena lauka. ISO 8601 standartā ir pieļaujami atsevišķi datuma un laika pieraksti. Piemēram, "2007-04-05 14:30".
Periodi (ilgumi)
Periodus var attēlot formātā P[n]Y[n]M[n]DT[n]H[n]M[n]S (vai P[n]Y[n]W[n]DT[n]H[n]M[n]S, izmantojot nedēļu formātu). Šajā pierakstā [n] jāaizstāj ar attiecīgo skaitli pirms elementa simbola. Vairākciparu elementiem priekšā nav obligāti jāliek nulles, bet ir ieteicamas, lai būtu skaidrāk uztverams periods. Elementu simboli var būt: 'P' — perioda formāta pazīme, 'Y' — gads, 'M' — mēnesis, 'W' — nedēļa, 'D' — diena, 'T' — laika sekcijas pazīme, 'H' — stunda, 'M' — minūte un 'S' — sekunde. Piemēram, "P3Y6M4DT12H30M0S" ir "periods 3 gadi, 6 mēneši, 4 dienas, 12 stundas, 30 minūtes un 0 sekundes". Elementus var atmest, ja to vērtība ir nulle. Tā kā pierakstā divās vietās tiek izmantots simbols 'M', tad ar "P1M" apzīmē vienu mēnesi, bet ar "PT1M" — vienu minūti. Mazākajai vērtībai var būt arī decimāldaļa. Piemēram, "P0,5Y" nozīmē "puse no gada".
Lietuvas Bruņotie spēki
Lietuvas Bruņotie spēki (lt) ir Lietuvas Republikas bruņotie spēki. Pašlaik bruņotajos spēkos ir 10 640 aktīvā dienesta karavīri un 6700 rezervisti. Lietuvas Bruņotie spēki tika dibināti 1918. gada 23. novembrī.
ISO 8601
Periodi (ilgumi)
Periodam var izmantot arī kombinēto paplašināto formātu: P[GGGG]-[MM]-[DD]T[hh]:[mm]:[ss]. iepriekšminēto piemēru šajā gadījumā var pierakstīt kā "P0003-06-04T12:30:00".
Lietuvas Bruņotie spēki
Sievietes armijā
Saskaņā ar 2019. gada datiem sieviešu militārpersonu īpatsvars bija 12,2 % no profesionālā militārā personāla, no kuriem 237 bija virsnieces. Saskaņā ar likumu par vīriešu un sieviešu iespējām un tiesībām, sievietēm ir atļauts dienēt visās bruņoto spēku vienībās kopš 1998. gada (kā virsniecēm kopš 2000. gada). Aizsardzības sistēmas tiesību aktos nav skaidri minēts konkrēts dzimums, taču ir noteiktas fiziskās normas, kas tās atšķir no vīriešiem. Vienīgais šo tiesību aktu aspekts ir tāds, ka sievietēm ir noteikts ierobežojums dienēt grūtniecības vai nesen dzimuša bērna gadījumā uz noteiktu laiku, pēc kura viņas var turpināt dienestu.
ISO 8601
Laika intervāli
Laika intervāli apzīmē noteiktu laika daudzumu. Tos var parādīt četros veidos:
Lietuvas Bruņotie spēki
Sievietes armijā
Lietuvā sievietēm nav obligātā militārā dienesta, taču šāda veida likums joprojām ir sabiedrībā daudz apspriests. Sievietēm ir tiesības brīvprātīgi pieteikties militārajam dienestam un tikt iesauktām rindas kārtībā.
ISO 8601
Laika intervāli
Šajos formātos pirmajiem trijiem nepieciešamas divas atsevišķas sekcijas, kas parasti atdalītas ar slīpsvītru '/'. Dažos pielietojumos slīpsvītras vietā izmanto dubultdefisi '--'.
Formātā <sākums>/, ja kāds no beigu sekcijas elementiem ir izlaists, to pieņem tādu pašu, kā sākuma sekcijā, ar to pašu laika joslu. Šī īpašība ļauj koncentrēti pierakstīt laika intervālus. Piemēram, lai pierakstītu divu stundu intervālu ar sākuma un beigu laiku, jāraksta "2007-12-14T13:30/15:30"; starp datumiem — "2008-02-15/03-14".
Ja intervālam nepieciešama lielāka precizitāte, tad pierakstā jāpievieno vairāk elementu. Piemēram, ja ir jāparāda periods aptuveni trīs dienas, tad var rakstīt "2007-11-13/15", bet ja nepieciešams precīzi parādīt sākuma un beigu laiku, tad jāpaplašina līdz "2007-11-13T00:00/15T24:00".
Atkārtojošies intervāli
Atkārtojošies intervāli tiek veidoti, intervāla izteiksmes sākumā pievienojot "R[n]/", kur 'R' ir atkārtošanās pazīme (repeat — atkārtot), un [n] ir atkārtojumu skaits. Izlaists [n] nozīmē bezgalīgu atkārtošanos. Piemēram, lai pierakstītu, "P1Y2M10DT2H30M" piecas reizes, sākot ar "2008-03-01T13:00:00Z", jālieto "R5/2008-03-01T13:00:00Z/P1Y2M10DT2H30M".
Raiņa bulvāris (Rīga)
Raiņa bulvāris ir bulvāris Rīgas Bulvāru lokā Centra apkaimē Rīgā. Tas sākas krustojumā ar Krišjāņa Valdemāra ielu un beidzas krustojumā ar 13. janvāra, Marijas un Gogoļa ielām. Bulvāra kopējais garums ir 1005 metri un tā sastāv no 3 braukšanas joslām. Raiņa bulvāris ir vienvirziena iela, pa to var braukt virzienā no Krišjāņa Valdemāra ielas uz Stacijas laukumu.
Vēsturiskie nosaukumi
Bulvāris izveidots 1859. gadā līdz ar pilsētas aizsargmūru nojaukšanu, un tā sākotnējais nosaukums bija Troņmantinieka bulvāris (de), Baltijas pārkrievošanas laikā — Mantinieka bulvāris (ru). Pēc Latvijas Republikas nodibināšanas to 1920. gadā pārdēvēja par Raiņa bulvāri. Vācu okupācijas laikā kopš 1942. gada 16. aprīļa bulvāra nosaukums bija Alfrēda Rozenberga loks (Alfred-Rosenberg-Ring).
Ielas raksturojums
Raiņa bulvāris ir 1005 metrus garš asfaltēts bulvāris Rīgas centrā. Tas sākas krustojumā ar Krišjāņa Valdemāra ielu un iet dienvidaustrumu virzienā kā trīs joslu iela. Interesanti, ka apbūvēta ir tikai viena Raiņa bulvāra puse, bet otrā pusē atrodas parks. Raiņa bulvāra sākumdaļā atrodas Gruzijas vēstniecība, kā arī aiz krustojuma ar Reimersa ielu — Latvijas Okupācijas muzejs. Blakus tam atrodas Rīgas Valsts 1. ģimnāzija, tālāk arī — Francijas vēstniecība. Iepretīm Brīvības piemineklim Raiņa bulvāris krustojas ar Brīvības bulvāri. Aiz krustojuma ar Brīvības bulvāri atrodas Vācijas vēstniecība, kā arī nedaudz tālāk Raiņa bulvāris savienojas arī ar Inženieru ielu. Posmā starp Inženieru un Arhitektu ielām atrodas Latvijas Universitātes galvenā ēka. Vēl Raiņa bulvāris krusto Krišjāņa Barona ielu. Raiņa bulvāris beidzas krustojumā ar 13. janvāra, Marijas un Gogoļa ielām. Raiņa bulvāris ir vienvirziena iela, pa to var braukt virzienā no Krišjāņa Valdemāra ielas uz Stacijas laukumu.
Ielu savienojumi
Raiņa bulvāris ir savienots ar šādām ielām:
Sabiedriskais transports
Pa Raiņa bulvāri kursē vairāki autobusu un trolejbusu maršruti.
Oglekļa monoksīds
Oglekļa monoksīds (tvana gāze, tvans, CO) ir bezkrāsaina indīga, degtspējīga gāze bez garšas un smaržas, nedaudz vieglāka par gaisu (1,25 kg/m³ pie 0°C, salīdzinot ar atmosfēras vidējo 1,2922 šajā pašā temperatūrā). CO pieder pie sāļus neradošajiem oksīdiem. Oglekļa monoksīds veidojas visu oglekli saturošo vielu nepilnīgas sadegšanas procesos. Oglekļa monoksīdu (sintēzes gāzes sastāvā) plaši lieto par metanola izejvielu. Tas arī ir viens no sintētiskās dīzeļdegvielas un benzīna ražošanas starpproduktiem (ražojot no akmeņoglēm). Oglekļa monoksīdu ģeneratorgāzes veidā agrāk lietoja par degvielu, ja nebija pieejami naftas produkti.
Iegūšana
CO var iegūt no oglekļa un skābekļa: sākotnēji ogleklis sadeg skābeklī un veidojas oglekļa dioksīds (reakcija ir eksotermiska):
Tad kvēlojošās ogles to reducē par oglekļa monoksīdu (reakcija ir endotermiska):
Toksikoloģija
Saindēšanās ar oglekļa monoksīdu notiek pēc tāda paša mehānisma, kā ar zilskābi un cianīdiem. Oglekļa monoksīds veido ļoti stabilu kompleksu (karboksihemoglobīnu) ar asinīs esošo hemoglobīnu, tādējādi hemoglobīns zaudē spēju pārnest skābekli. Saindēšanās ar tvana gāzi notiek ugunsgrēku laikā; atrodoties noslēgtās telpās, kur darbojas iekšdedzes dzinēji (garāžās); nepareizi ekspluatējot autonomās apkures iekārtas (pārāk agri noslēdzot krāsnis vai darbinot gāzes apkures iekārtas nepietiekamas skābekļa padeves apstākļos). Latvijā no tvana gāzes ik gadu mirst ap 150 cilvēku.
Saindējoties ar CO, vieglos gadījumos novērojamas galvassāpes, reibonis, nelaba dūša, vemšana, ādas piesārtums, paātrināta sirdsdarbība un paaugstināts asinsspiediens. Smagāk saindējoties, sākas miegainība, pēc tam samaņas zaudēšana, krampji, koma. Ja CO iedarbība turpinās, apstājas elpošana un sirdsdarbība, iestājas nāve. Pēc saindēšanās novēršanas bieži novērojamas smagas komplikācijas, kā smadzeņu asinsrites traucējumi, miokarda infarkts, redzes un dzirdes traucējumi.
Vieglas saindēšanās gadījumā cietušais nekavējoties jānogādā tīrā gaisā, var dot dzert stipru tēju vai kafiju, ostīt vati ar ožamo spirtu. Smagi saindējies cilvēks jāiznes tīrā gaisā (glābējiem jāuzmanās nesaindēties pašiem), jāatpogā apkaklīte un josta, jānodrošina miers un siltums. Nekavējoties jāizsauc ātrā medicīniskā palīdzība. Jādod skābekļa spilvens, bet tālākā ārstēšana veicama slimnīcā.
Telpās, kur darbojas sadegšanas apkures iekārtas, tiek ieteikts uzstādīt tvana gāzes detektorus.
Municipija
Municipija ir Romas impērijā administratīvi teritoriāla (subnacionāla) vienība - apgabals vai pilsēta ar Romas senāta vai imperatora noteiktu teritorijas norobežotību, patstāvību, vietējo valdības struktūru un funkcijām. Arī mūsdienās municipijai atbilstošs jēdziens daudzās pasaules valstīs ir municipalitāte. Municipijai vai municipalitātei atbilstoša vienība Latvijā ir pašvaldība.
Austrumķīnas jūra
Lielākā ietekošā upe ir Jandzi. Lielākās salas jūras akvatorijā ir Dienvidkorejai piederošā Čedžudo sala, Nadžu arhipelāgs un Hiksanas salas. Pie Kjusju salas atrodas Goto salas un Amakusas salas. Ķīnas piekrastē virkne mazāku saliņu.
Jūra bagāta ar bioloģiskajiem resursiem, notiek aktīva zvejniecība.
Robežas
Ziemeļos — Dzeltenā jūra, Korejas pussala, Korejas šaurums, Cusimas salas. Austrumos — Kjusju sala, Nansei salas. Dienvidos — Taivāna, Taivānas šaurums. Rietumos — Ķīnas kontinentālā daļa.
Teritoriālie strīdi
Ķīna, Japāna un Dienvidkoreja nav vienojušās par jūras robežām Austrumķīnas jūrā.
Strīds starp Ķīnu un Japānu ir par 1980. gadā atklātajām dabasgāzes iegulām, uz kurām pretendē abas valstis. Ķīna un Dienvidkoreja nav atrisinājušas jautājumu par Sokotras klinti — nogrimuša rifa palieku, kur Dienvidkoreja uzbūvējusi zinātniskās pētniecības staciju. Neviena no abām valstīm nepretendē uz šo klinti kā uz savu teritoriju, taču Ķīna uzskata to par savu ekskluzīvo ekonomisko zonu.
Stewart Grand Prix
Komandas dibināšana un sagatavošanās pirmajai sezonai
Trīskārtējais F1 čempions Džekijs Stjuarts kopā ar savu dēlu Polu un Ford kompāniju (ar kuru viņam bija labi sakari) 1995. gadā nolēma izveidot Formula 1 komandu. Tolaik Polam piederēja Formula 3000 komanda Paul Stewart Racing. Par komandas izveidi tika paziņots.
komanda žurnālā "Autosport" ielika sludinājumu par to, ka tā meklē pilotus. Četru dienu laikā atsaucība bija iespaidīga. komanda sāka pārrunas ar dāņu pilotu Janu Magnusenu, kurš pērn nobrauca dažas sacīkstes McLaren. Tā gada komanda uzsāka pārrunas ar Rubenšu Barikello. Pirmais lielais sponsors bija HSBC, kas parakstīja piecu gadu sponsorēšanas līgumu 25 miljonu GBP apmērā. Dienu vēlāk komanda mēģināja sarunāt līgumu ar Deimonu Hillu, tomēr tas viņiem neizdevās. Jans Magnusens piekrita četru gadu līgumam, bet komanda parakstīja trīs gadu līgumu ar Barikello. Abi līgumi stājās spēkā 1997. gadā.
Stewart Grand Prix
Komandas pirmais modelis, SF01, bija pirmā pilnībā ar datoru modelētā mašīna. Vienīgos sezonas punktus izcīnīja Barikello, kurš, lietū, finišēja otrais (vienīgi aiz Mihaela Šūmahera). Komanda kopvērtējumā palika 9. vietā, apsteidzot Tyrrell, Minardi un vienu sacīksti nobraukušo Lola. Tā bija 3. vietā no Bridgestone riepas lietojošajām komandām.
. gada vidū komanda atlaida Magnusenu un viņa vietā pieņēma Josu Verstapenu. Ironiskā kārtā, savā pēdējā sacīkstē Magnusens izcīnīja savus pirmos punktus. Kopvērtējumā komanda bija 8. vietā ar 5 punktiem. . gadā Verstapena vietu ieņēma Džonijs Herberts, kurš kļuva par Rubenša Barikello komandas biedru. Tā bija komandas veiksmīgākā sezona. Tās gaitā Barikello trīsreiz kāpa uz pjedestāla un vienreiz kvalificējās pirmajā vietā. Herberts, savukārt, uzvarēja, kas bija komandas vienīgā uzvara. Rezultātā komanda bija 4. vietā konstruktoru kausā ar 36 punktiem. Viens no komandas panākumu avotiem bija jaunais Ford dzinējs, kurš tika uztaisīts sadarbībā ar Cosworth.
Komandas pārdošana
Sakarā ar to, ka Polam Stjuartam tika atklāts vēzis, Džekijs Stjuarts nolēma pārdot savu komandu Ford koncernam. Tā tika nosaukta par Jaguar Racing, lai reklamētu Jaguar automašīnas. Komandas plāni kļūt par "britu Ferrari" nepiepildījās un tās labākais rezultāts konstruktoru kausā bija 7. vieta .,. un. gadā. Komandu 2004. gada beigās iegādājās Red Bull un pārsauca par Red Bull Racing.
Chinvala
Chinvala, saukta arī Chinvali, laikā no 1936. līdz 1961. gadam Staļiniri, ir daļēji atzītās Dienvidosetijas republikas galvaspilsēta un lielākā pilsēta. Atrodas Lielā Kaukāza kalnu grēdas centrālās daļās dienvidos.
2008. gada 8.-11. augustā Chinvalā notika kaujas. Pēc smagām kaujām Gruzijas karaspēks 10. augusta vakarā beidzot bija spiests atkāpties no pilsētas un 11. augustā pameta Dienvidosetiju.
Lielās Piektdienas zemestrīce
Lielās Piektdienas zemestrīce (arī saukta par Lielo Aļaskas zemestrīci) notika 1964. gada 27. martā un bija spēcīgākā zemestrīce ASV vēsturē. Zemestrīces, kuras laikā gāja bojā 131 cilvēks, epicentrs atradās Prinča Viljama šaurumā, un tās spēks bija 9,2 balles.
Zemestrīce
Gāja bojā 131 cilvēks. Pašā zemestrīcē gāja bojā deviņi cilvēki, 106 cunami laikā un 16 no cunami citur. Bojājumi tika lēsti ap $300 000 000 (1964. gada dolāros; 2005. gada dolāros tas būtu aptuveni 1,8 miljardi dolāru).
Ankoridžas rajons
Vislielākie bojājumi bija Ankoridžā, 120 km uz ziemeļrietumiem no epicentra. Zemestrīces rezultātā gāja bojā deviņi cilvēki. Ankoridžā nebija cunami, taču pilsēta smagi cieta, jo tās daļas bija būvētas uz māla pamatnes un tur notika zemes nogruvums.
Citur
Kalifornijā cunami rezultātā gāja bojā 12 cilvēki. Cieta dažas pilsētas gar ASV piekrasti, kā arī Havaju salas. Nenozīmīgi bojājumi maziem kuterīšiem, laivām tika nodarīti pat Losandželosā.
Anna Monsa
Anna Monsa (Монс, Анна Ивановна (arī Монет, Мунет, Монсиана); dzimusi 1672. vai 1675. gada 26. janvārī, mirusi 1714. gada 15. augustā) bija Krievijas cara un imperatora Pētera Pirmā favorīte un mīļākā, Matrjonas Balkas un Vilima Monsa māsa. Vēlāk arī baronese Anna Keizerlinga (Anna Mons de la Croix, Baronin von Keyserlingk).
Dzīvesgājums
Iepazinusies ar caru Pēteri 1690. gadā, pateicoties Lefortam. 1698. gada 25. augustā, atgriežoties no ārzemēm, Pēteris I apmeklēja Annas Monsas māju, bet jau 3. septembrī izsūtīja savu sievu Jevdokiju Fjodorovnu Lopuhinu uz Suzdaļas Pokrova klosteri. Saglabājušās viņas mīlestības vēstules Pēterim I - vāciski un holandiski, pēc diktāta krieviski rakstīja sekretārs.
Kad 1703. gadā pie Šliselburgas pēkšņi mira Saksijas sūtnis Krievijā F. Kenigseks, pie viņa atrada Annas mīlestības vēstules. Annu Monsu arestēja un viņa pavadīja arestā līdz 1706. gadam, kad ar cara pavēli arestu atcēla, jo Annu grasījās precēt Prūsijas sūtnis Georgs Johanns fon Keizerlings; šīs laulības atļāva 1710. gadā. Keizerlinga kāzas ar Annu Monsu notika 1711. gada 18. jūnijā, bet tā paša gada 11. decembrī (citas ziņas - 5. septembrī) Keizerlings mira ceļā uz Berlīni.
Trīs gadus Anna cīnījās par Keizerlinga īpašumu Kurzemē ar viņa brāli - prūšu galma landmaršalu, tajā skaitā savām mantām, pat Pētera pirmā t.s. "dimanta portretu", līdz uzvarēja šo cīņu 1714. gada martā. Šajā laikā jau bija saderinājusies ar zviedru kapteini, kas dzīvoja Vācu pilsētā Sanktpēterburgā, Karlu fon Milleru. Viņa nomira tajā pašā gadā, viņas dēla un meitas no laulības ar Keizerlingu liktenis nav zināms.
Ordenis
Ordenis var būt:
R-7 (raķete)
R-7 bija pirmā pasaulē starpkontinentālā ballistiskā raķete (SKBR), kuru izstrādāja PSRS 1950. gados. Nedaudz modificētā veidā ar to tika palaists pirmais Zemes mākslīgais pavadonis. R-7 kalpoja par bāzi jaudīgākiem kosmiskajiem nesējiem, tādiem kā Vostok, Molņija, Sojuz.
Suhas apriņķis
Suhas apriņķis ir apriņķis Polijā, Mazpolijas vojevodistē. Apriņķis robežojas ar Mazpolijas vojevodistes Vadovices, Misleņices un Novi Targas apriņķiem, Silēzijas vojevodistes Živecas apriņķi, kā arī Slovākiju.
Andamanu un Nikobaru Salas
Andamanu un Nikobaru Salas (en, bn; ta, hi, kn) ir salu grupa Bengālijas līcī, Indijas apvienotā teritorija.
Teritorija atrodas 150 km uz ziemeļiem no Indonēzijas Ačehas, no Taizemes un Mjanmas austrumos atdalīta ar Andamanu jūru. Tā sastāv no divām salu grupām: Andamanu salām un Nikobaru salām, kuras atdala Desmitās Paralēles šaurums.
Teritorijas galvaspilsēta un lielākā pilsēta ir Portblēra. Pēc 2011. gada datiem iedzīvotāju skaits ir 379 944. Kopējā sauszemes platība ir 6496 km².
Vēsture
Senākie arheoloģiskie atradumi Andamanu un Nikobaru salās tiek datēti ar 2200 gadu senu pagātni. Savukārt salās dzīvojošo pirmiedzīvotāju ģenētiskie, kultūras un lingvistikas pētījumi liecina, ka šīs tautas izolējušās no citām jau pirms 30 000 — 60 000 gadiem.
11. gadsimtā Andamanu un Nikobaru salas okupēja tamilu Čolas dinastijas karalis Radžendra Čola I, lai ierīkotu atbalsta bāzi cīņai pret Srividžajas impēriju. Čolieši Nikobaru salu sauca par Nakkavaram, kas tamilu vaodā nozīmē „kails vīrs“ vai „kailo zeme“; līdz mūsdienām šis nosaukums pārveidojies par Nicobar.
Eiropiešu organizēta Nikobaru salu kolonizācija sākās ar Dānijas Austrumindijas kompānijas darbību 18. gadsimta vidū, kad tām tika dots nosaukums Frederiksøerne. Salas vairākkārt tika pamestas, kad 18. un 19. gadsimtā izcēlās malārijas epidēmijas.
Dānija Nikobaru salas pārdeva Britānijai un 1869. gadā tās kļuva par Britu Indijas daļu. Lielbritānija salas sākotnēji izmantoja kā vietu, kur izolēt disidentus un neatkarības cīnītājus no Indijas subkontinenta.
1942. gadā Andamanu un Nikobaru salas okupēja Japāna. Kara laikā salas formāli pārvaldīja projapāniskā indiešu valdība Azad Hind. Briti atguva kontroli 1945. gada 7. oktobrī.
2004. gada 26. decembrī pēc zemestrīces salas sasniedza cunami ar līdz 10 m augstiem viļņiem. Gāja bojā vismaz 5930 cilvēki.
Iedzīvotāji
Andamanu un Nikobaru Salās runā: bengāļu (32,6 %), hindi (25,95 %), tamilu (17,84 %), nikobāriešu un telugu (18,9 3%) valodās. Lielākās reliģijas ir: hinduisms, islams, kristietība, sikhisms.
Andamanu salās dzīvo negrito ciltis ar tumšu ādas krāsu. Pētījumi rāda, ka Andamanu salu iedzīvotāju senči migrējuši no austrumu Āfrikas pirms 60 000 gadiem.
Nikobaru salās pirmiedzīvotāji ir ar gaišāku ādas krāsu un ar mongoloīdām pazīmēm. Cilšu grupas:
1962. gada FIFA Pasaules kauss
1962. gada FIFA Pasaules kauss notika Čīlē no 30. maija līdz 17. jūnijam. Tas bija pēc skaita 7. Pasaules kausa finālturnīrs. Otro reizi pēc kārtas par Pasaules čempioniem kļuva Brazīlijas izlase, kas finālspēlē ar 3-1 uzvarēja Čehoslovākiju. Šis čempionāts iegājis vēsturē kā turnīrs, kurā pārsvarā dominēja aizsardzības futbols.
Komandas
Tālāk minētās 16 izlases piedalījās 1962. gada FIFA Pasaules kausa izcīņā. Turnīram automātiski kvalificējās laukuma saimnieki Čīles izlase un 1958. gada Pasaules čempioni Brazīlijas izlase.
Turnīra gaita
Turnīra izspēles formāts bija nedaudz atšķirīgs no 1958. gada Pasaules kausa: 16 komandas tika sadalītas 4 grupās pa četrām komandām. No katras grupas ceturtdaļfinālā iekļuva divas spēcīgākās.
Šajā čempionātā dominēja fiziska cīņa un aizsardzības futbols. No grupu turnīra spēlēm īpaši atzīmējama Itālijas un Čīles izlašu spēle, kas bija viena no huligāniskākajām Pasaules kausa vēsturē. Spēlē uzvarēja laukuma saimnieki čīlieši un iekļuva ceturtdaļfinālā.
Ļoti sekmīgi šajā turnīrā spēlēja Austrumeiropas valstis un 4 no tām arī iekļuva ceturtdaļfinālā. Dienvidslāvijas izlase ar 1-0 pārspēja vāciešus, čehoslovāki ar tādu pašu rezultātu pārspēja Ungāriju, bet iepriekšējie Pasaules čempioni Brazīlijas izlase bez savainotā Pelē sastāvā ar 3-1 pieveica Angliju. Vislielākais ceturtdaļfinālu pārsteigums bija Čīles izlases uzvara pār tābrīža Eiropas čempioniem PSRS valstsvienību.
Pusfinālā divu Eiropas komandu duelī Čehoslovākijas izlase ar 3-1 uzvarēja Dienvidslāviju, savukārt divu Dienvidamerikas izlašu spēlē Brazīlija ar 4-2 pārspēja čīliešus. Spēlē par 3. vietu laukuma saimnieki Čīles futbolisti ar 1-0 tomēr uzveica Dienvidslāviju. Finālspēlē Brazīlijas izlase spēja atspēlēties no rezultāta 0-1, un ar 3-1 uzvarēja Čehoslovākiju, otro reizi pēc kārtas kļūstot par Pasaules čempioniem.
Izslēgšanas turnīrs
Labākie vārtu guvēji
Dzeltenā jūra
Dzeltenā jūra (zh, Huáng Hǎi; ko, Hwanghae) ir Klusajam okeānam piederīga malas jūra starp Ķīnu un Koreju. Sekla jūra (būtībā — Austrumķīnas jūras līcis), vidējais dziļums — 44 metri, sāļums — 32 promiles. Ziemā ūdens virsējā slāņa temperatūra ziemeļu daļā 0°С bet dienvidu daļā — 6-8 °С. Augustā ziemeļu daļā ūdens temperatūra sasniedz 24 °С, dienvidu daļā — 28 °С. Plūdmaiņas — 3 līdz 9 metrus augstas.
Lielākā ietekošā upe ir Huanhe. Upju sanesas (pārsvarā — less) iekrāso ūdeni dzeltenīgā krāsā, kas arī ir par pamatu jūras nosaukumam. Dzeltenās jūras tālāko ziemeļu līci, ko norobežo divas Ķīnas pussalas — Liaodunas pussala ziemeļos un Šaņdunas pussala dienvidos, nereti sauc par Bohai jūru — šajā līcī arī ietek Huanhe upe.
Jūra bagāta ar bioloģiskajiem resursiem, notiek aktīva zvejniecība.
Robežas
Austrumos, ziemeļos un rietumos ar Ķīnu, Ziemeļkoreju un Dienvidkoreju. Dienvidos tā robežojas ar Austrumķīnas jūru, bet ziemeļos ar Bohai jūru. Bieži Dzelteno jūru uzskata par daļu no Austrumķīnas jūras, savukārt Bohai jūru uzskata par daļu no Dzeltenās jūras.
Nasdaq Helsinki
Nasdaq Helsinki Oy (agrāk — Helsinku birža) ir Somijas fondu birža. Tā atrodas Helsinkos. Birža ietilpst Nasdaq grupas Nasdaq Nordic tirgus segmentā.
Helsinku biržā tiek apkopots biržas indekss OMX Helsinki 25, kas rāda 25 uzņēmumus ar pārdotākajām akcijām.
Vēsture
Helsinku birža pirmo transakciju veica 1912. gada 7. oktobrī. Kopš tā laika birža bija "brīvas formas" finanšu asociācija.
1984. gadā Helsinku birža tika pārveidota kooperatīvā, kas piederēja galvenokārt bankām, biržas mākleriem, citiem uzņēmumiem un asociācijām.
1990. gadā tika ieviesta jauna biržas tirdzniecības ciparu sistēma HETI (Helsinki Stock Exchange Automated Trading and Information System). Tā ļāva mākleriem veikt transakcijas attālināti.
1995. gadā kooperatīvs kļuva par kapitālsabiedrību ar nosaukumu Helsinku fondu birža (Helsingin Arvopaperipörssi, HAP). 1997. gadā tā apvienojās ar vairākiem klīringa un biržas depozīta uzņēmumiem un asociācijām. 1997. un 1998. gadā Helsinku fondu birža iegādājās Somijas abas derivatīvās biržas, izveidojot HEX (Helsinki Stock Exchange). 1998. gada novembrī HEX apvienojās ar Somijas Centrālo depozitāriju (Arvopaperikeskus), izveidojot Helsinki Exchanges Group. 2001. un 2002. gadā HEX ieguva vairākumu Tallinas fondu biržā un Rīgas fondu biržā.
2003. gada 3. septembrī HEX apvienojās ar Zviedrijas OM AB, kuram pieder Stokholmas fondu birža, kļūstot par OM HEX. 2004. gadā OM HEX pārdēvēts par OMX. Helsinku birža pārdēvēta par OMX Helsinki.
2007. gadā tika panākta vienošanās par OMX pārdošanu ASV bāzētajam NASDAQ. 2008. gada 27. februārī darījums tika pabeigts, izveidojot NASDAQ OMX Group. OMX Helsinki tika pārdēvēts par NASDAQ OMX Helsinki.
2015. gada 1. decembrī NASDAQ OMX Helsinki tika pārdēvēts par Nasdaq Helsinki.
Kotētie uzņēmumi
Biržā kotētie uzņēmumi. Iekavās — saīsinājums.
Marks Hartigans
Marks Hartigans (dzimis Fortsentdžonā, Kanādā) ir bijušais kanādiešu hokejists, centra uzbrucējs. Karjeras laikā aizvadījis 102 spēles Nacionālajā hokeja līgā. 2008.—09. un 2010.—11. gada sezonās spēlējis KHL kluba Rīgas "Dinamo" sastāvā.
Karjera
2002. gadā M. Hartigans parakstīja līgumu ar NHL klubu Atlantas "Thrashers", kuras rindās nākamajās divās sezonās aizvadīja 25 spēles, pārējo laiku pavadot AHL klubā Čikāgas "Wolves". 2003. gadā viņš nonācā Kolumbusas "Blue Jackets" sistēmā, pašā "Blue Jackets" aizvadot vienīgi 48 spēles. 2007. gada 26. janvārī viņš tika aizmainīts uz Anahaimas "Ducks", kas vēlāk izcīnīja Stenlija kausu. Hartigana vārds gan uz tā netika iegravēts, jo hokejists nebija aizvadījis minimālo nepieciešamo spēļu skaitu. 16. jūlijā viņš parakstīja vienas sezonas līgumu ar Detroitas "Red Wings". "Red Wings" izcīnīja Stenlija kausu, taču arī šoreiz Hartigana vārds uz tā netika iegravēts.
2008.—2009. gada sezonu M. Hartigans aizvadīja jaunizveidotās Kontinentālās hokeja līgas kluba Rīgas "Dinamo" rindās. 2009. gada 25. jūnijā viņš parakstīja līgumu ar citu KHL klubu Maskavas "CSKA". Pirms KHL 2010.-2011. gada sezonas viņš atgriezās Rīgas "Dinamo". 2010. gada 27. septembrī viņš tika atzīts par KHL nedēļas labāko uzbrucēju.
2011.—12. gada sezonu hokejists uzsāka Šveices hokeja līgas kluba HC Rapperswil rindās, taču noslēdza Zviedrijas Elitsērijas klubā Linköpings HC. Pēc sezonas beigām viņš noslēdza profesionālā spēlētāja karjeru.
Anna Bestuževa-Rjumina
Grāfiene Anna Gavrilovna Bestuževa-Rjumina (Анна Гавриловна Бестужева-Рюмина), pirmajā laulībā Anna Jagužinskaja, dzimusi Anna Gavrilovna Golovkina, bija ievērojama 18. gs Krievijas aristokrāte, meita Pētera pirmā audzinātājam un Krievijas kancleram Golovkinam. Mirusi 1751. gada aprīlī, izsūtījumā Jakutskā, Sibīrijā. Pirmais vīrs - nabadzīga lietuviešu ērģelnieka dēls, grāfs Pāvels Ivanovičs Jagužinskis, pirmais Krievijas vēsturē ģenerālprokurors. Otrais vīrs no 1743. gada maija - īstenais slepenpadomnieks, grāfs Mihails Petrovičs Bestuževs-Rjumins. Anastasijas Jagužinskas māte .
Tomēr 1742.gadā Francijas aģenti marķīzs de La Chetardie un grāfs Lestoks noorganizēja komplicētu intrigu, lai ar Annas Bestuževas un tās draudzenes princeses Natālijas Lopuhinas apsūdzēšanu, lai panāktu Austrijai labvelīgā kanclera Alekseja Bestuževa norietu.
Divdesmit piecas dienas ilga barga izmeklēšana, kuras laikā visu veidu spīdzināšana tika brīvi pielietota pret apsūdzēto. Spīdzināšana atklāja, ka "šaušalīgā sazvērestība," kā teicis Anglijas minstrs Sers Kirils Vīčs, "izrādījās kas mazliet vairāk kā nepārdomātas spītīgu, kaislīgu dāmu pļāpas." Neskatoties uz to, abas tieši iesaistītās aristokrātes tika sodītas ar publisku pērienu pilnīgi kailām un izsūtīšanu uz Sibīriju. Sākotnēji tiesa, kura noritēja spīdzinot ar moku ratu un pēršanu, 1743. gada 19. augustā Lopuhinus un Annu Bestuževu nosprieda saraustīt gabalos uz rata, savukārt grūtniecībā esošajai Sofijai Lilienfeldei nocirst galvu. Imperatore mīkstināja sodu, apžēlojot notiesātos (Lilienfeldi pat tikai brīdināja, ka viņu nopērs pēc dzemdībām).
Pēc imperatores Elizabetes Petrovnas pavēles par 1743. gada 11. septembrī, Sanktpēterburgā Koledžas laukumā īpaši šim gadījumam sapulcināta pūļa priekšā tika ar varu noģērbtas kailas, piesietas pie ešafota un izšaustītas ar pātagu pa pliku dibenu par valsts nodevību (imperatores apvainošanu) notiesātās galma skaistule, princese Natālija Lopuhina un grāfiene Anna Bestuževa; pēdējo šaustīja žēlsirdīgāk dēļ bendem dota kukuļa dārgakmeņiem rotāta krustiņa veidolā.
Tranzistors
Tranzistors (, no transfer (pārnest) + resistor (rezistors)) - pusvadītāju ierīce, kas tiek izmantota elektronikā signālu pastiprināšanai, modulēšanai, ģenerēšanai u. c.
Izšķir tranzistorus ar divām pusvadītāju pārejām (bipolārie tranzistori jeb tā saucamie pnp un npn tranzistori) un lauktranzistorus (FET).
Bipolārajiem tranzistoriem parasti ir 3 izvadi (emiters,bāze un kolektors), lai arī ir iespējami optiskie tranzistori, kur vadības elektroda vietā ir optiskā ieeja. Ir arī speciāli daudzemiteru tranzistori ar papildus emiteru izvadiem. Augstfrekvences tranzistoriem bieži ir ceturtais izvads, kas savienots ar tā korpusu. Lauktranzistoru 3 izvadus sauc par izteci, noteci un aizvaru.
Vēsture
Lauktranzistora darbības princips pirmo reizi tika patentēts 1928. gadā Vācijā (Jūlijs Edgars Lilienfelds). Lauktranzistoru kā reālu ierīci pirmais patentēja vācu fiziķis Oskars Heils 1934. gadā. Lai arī lauktranzistora darbības princips ir daudz vienkāršāks nekā bipolārajam tranzistoram, tikai 1960. gadā tika izgatavots tāda tipa MOS (Metal-Oxide-Semiconductor jeb Metāls-Oksīds-Pusvadītājs) tranzistors, kādi tagad ir mūsdienu datoru darbības pamatā, un tikai 20. gadsimta 90. gados MOS tehnoloģija sāka dominēt pār bipolāro tehnoloģiju.
Pasaulē pirmais bipolārais tranzistors tika demonstrēts 1947. gada 16. decembrī Bella laboratorijās ASV. Tā izgudrotāji bija Viljams Šoklijs, Džons Bardīns un Volters Brateins. Visi trīs 1956. gadā par to saņēma Nobela prēmiju fizikā. Tā bija kārtējā revolūcija elektronikā, kas vēlāk ļāva atteikties no vakuuma elektronu lampām gandrīz visās elektronikas sfērās, radīt uz tranzistoru pamata arvien sarežģītākas integrētās shēmas un attīstīt datoru tehnoloģijas.
Sākumā jaunās ierīces dēvēja par pusvadītāju triodēm vai kristāltriodēm, bet vēlāk Bella laboratorijās tika nolemts tās saukt par tranzistoriem, kas burtiski nozīmēja pārnesamu vai maināmu pretestību.
Tranzistora darbības princips
Tranzistorā strāva divu elektrodu ķēdē tiek vadīta ar trešā elektroda palīdzību. Neliela strāvas (bipolārajā tranzistorā) vai sprieguma (lauktranzistorā) izmaiņa uz vadības elektroda (bāzes vai aizvara) izsauc lielas strāvas vai sprieguma izmaiņas vadāmajā ķēdē. Tādējādi iespējams pastiprināt elektrisko signālu, kā arī izmantot tranzistoru par bezkontakta pārslēgu.
Tranzistoru tipi
Tranzistori galvenokārt iedalās bipolārajos tranzistoros un lauktranzistoros. Bez tam ir dažādi speciāli tranzistoru tipi - vienpārejas tranzistori, fototranzistori, saliktie tranzistori (sk. Dārlingtona tranzistors), jonjutīgie lauktranzistori un daudzi citi.
Pēc izmantojamā pusvadītāju materiāla tranzistori iedalās germānija un silīcija tranzistoros. Vēsturiski pirmie bija germānija tranzistori, kuri mūsdienās vairs tikpat kā netiek izmantoti. Kā pusvadītāju materiālus tranzistoru izgatavošanai lieto arī gallija arsenīdu GaAs, silīcija un germānija sakausējumu, pusvadītāju polimērus. Tiek eksperimentēts ar oglekļa nanocaurulīšu izmantošanu tranzistoru izgatavošanā.
Pēc tranzistoru izpildījuma izšķir diskrētos (korpusa un bezkorpusa) tranzistorus un tranzistorus, kas ietilpst integrēto shēmu sastāvā. Diskrētos korpusa tranzistorus savukārt iedala pēc korpusa veida - ir metāla, keramiskie, plastmasas, stikla korpusi; virsmas montāžas korpusi; jaudīgu tranzistoru korpusi, kas paredzēti siltuma aizvadīšanas radiatoru stiprināšanai.
Svarīgs tranzistora parametrs ir tā jauda - ir mazjaudīgi tranzistori, kas var izkliedēt milivatos mērāmu jaudu, vidējas jaudas tranzistori (ar 0,1 līdz 1 vata jaudu) un lieljaudas tranzistori ar jaudu virs 1 vata. Jo jaudīgāks tranzistors, jo lielāki ir tā izmēri.
Dažādi tranzistori var darboties dažādās frekvencēs. Izšķir zemfrekvences (lieto skaņas pastiprināšanā, spriegumu stabilizēšanā) un augstfrekvences (lieto radiotehnikā) tranzistorus.
Tranzistoru praktiskā pielietošana
Tranzistorus lieto kā elektroniskos bezkontakta pārslēgus dažādos barošanas avotos un loģiskajās shēmās, kā skaņas vai radiofrekvenču signālu pastiprinātājus, dažādu signālu pārveidošanai un apstrādei elektroniskajās shēmās. Visvairāk tranzistorus izmanto kā integrēto shēmu elementus (pasaulē ik sekundi tiek saražots ap pusmiljards mikroskopisku tranzistoru).
Kjeti province
Kjeti province ir viena no Itālijas provincēm valsts dienviddaļā, Abruco reģionā. Provinces lielākā pilsēta un administratīvais centrs ir Kjeti. Nākamās lielākās pilsētas ir Vasto, Lančāno, Frankavilla al Mare un Ortona. Province administratīvi sīkāk dalās 104 komūnās.
Kukluksklans
Kukluksklans (en; saīsinājumā KKK) ir nosaukums vairākām vēsturiskām un šobrīd pastāvošān rasistiskām organizācijām ASV, kuras par savu darbības mērķi ir izvirzījušas ar vardarbību un iebiedēšanu aizsargāt un sekmēt baltādaino amerikāņu intereses. Pirmās šādas organizācijas parādījās ASV dienvidu štatos. Tās ātri skaitliski pieauga un sasniedza lielu vērienu. Viņi izveidoja īpašu ietērpu, kas sastāvēja no baltas mantijas, maskas un konusveida galvassegas. KKK izmantoja terorismu, vardarbību, nolinčošanu un slepkavošanu pret afroamerikāņiem, ebrejiem un citām mazākumgrupām, kā arī lietoja iebiedēšanu pret Romas Katoļu baznīcu un arodbiedrībām.
Tiskādu ezers
Tiskādu ezers (arī Tiskada ezers, Ciskodu ezers, Ciskada ezers, Tiskāda ezers, Tiskades ezers) ir publisks skaidrūdens ezers Rēzeknes novada Silmalas pagastā. Izvietojies ovālā ezerdobē, apkārtnē galvenokārt lauksaimniecības zemes, dienvidos mežs. Krasti lēzeni, austrumos stāvi; dibens dūņains (sapropelis), smilšains, vietām lieli akmeņi. Ietek pieci grāvji un strauti, lielākais no kuriem ir Leičupe no Jerzovas ezera. Iztek Tiskade (ziemeļu galā) uz Maltu. Iztekas regulēšanas rezultātā ezera līmenis vairākkārt pazemināts (1948. gadā nolaists, 1958. gadā pazemināts par 0,6 m; 1930. gados virsmas platība bija 2,23 km². Makrofīti: platlapu vilkvālītes, kosas, kalmes, niedres, meldri, daudzlapes, spožās un ķemmveida glīvenes, elodejas, zaļaļģes u.c. Eitrofs, stipri aizaudzis. Mīt rauda, asaris, karūsa, līdaka, ālants, vēdzele, ķīsis, plaudis.
Kukluksklans
Vēsture
1865. gadā Tenesī štata Konfederātu armijas veterāni nodibināja pirmo Klanu. Klana grupas parādījās viscaur ASV dienvidu štatos. Viņu nodoms bija atjaunot baltāidaino cilvēku pārākumu, kas bija zaudēts pēc ASV pilsoņu kara. Pēc pilsoņu kara ASV dienvidu štatos notika tā saucamā Rekonstrukcija, kuras laikā notika atteikšanās no konfederātu paustās politikas, tiesībām utt. Klans aktīvi pretojās šai Rekonstrukcijai. Viņi slepkavoja un iebiedēja no verdzības brīvlaistos un baltādainos republikāņus. 1870. un 1871. gadā federālā valdība izdeva normatīvos aktus, kas lielā mērā ierobežoja Klana darbību, tomēr jau 1874. gadā un arī turpmāk tika no jauna organizētas paramilitāras grupas, kas atsāka publiski lietot vardarbību un iebiedēšanu. Šādas grupas bija, piemēram, Baltā līga (en), Sarkankrekli (en) un citas. Jaunais vardarbības vilnis prasīja republikāņiem politisko varu un demokrāti atkal spēja atgūt varu ASV dienvidu štatos 19. gadsimta beigās. Šādās pozīcijās demokrāti palika līdz 20. gadsimta sākumam. 1915. gadā tika nodibināts otrais Klans, kurš spēja ātri izaugt uz pēckara sociāli saspringtās situācijas fona. Straujā industrializācija piesaistīja vairākus emigrantu viļņus no Eiropas, kā arī veicināja plašu afroamerikāņu izceļošanu no Dienvidu štatiem uz ziemeļiem. Reaģējot uz tā laika norisēm, klanā izplatījās antikatolicisms, antikomunisms, antisemītisms un naids pret imigrantiem. Atsevišķās grupas veica nolinčošanu, uzbrukumus privātmājām un citas vardarbīgas darbības. Klans slepkavības un vardarbības aktus oficiāli definēja kā daļu no dienvidiem tradicionālās likuma varas neesamības.
Formāli otrais Klans bija miermīlīga organizācija ar valsts līmeņa struktūru. Divdesmito gadu vidū, kad klans sasniedza savu plaukumu, tajā bija apmēram 15% no balsstiesīgajiem amerikāņiem, kas sastādīja 4—5 miljonus cilvēku. Dažādu grupu nesaskaņas radīja lielu klana biedru atbirumu, kas trīsdesmitajos gados samazināja biedru skaitu līdz 30 000 biedriem. Lielā depresijas un Otrā pasaules kara laikā klana popularitāte strauji mazinājās.
Vēlāk Kukluksklana nosaukumu izmantoja dažādas neatkarīgas grupas, kuras uzstājās pret cilvēktiesību kustību un desegregāciju, jo īpaši piecdesmitajos un sešdesmitajos gados. Šajā laikā bieži šīs grupas sadarbojās ar dienvidu štatu policijas departamentiem un dažādām varas iestādēm. Atsevišķas grupas veica cilvēktiesību aizstāvju slepkavības. Šodien pētnieki uzskata, ka ASV varētu būt apmēram 150 nodaļas ar apmēram 5000—8000 biedriem. Valsts iestādes šīs grupas uzskata par vardarbīgi tendētām grupām, kuras lielākoties darbojas mazās, vietēja mēroga grupās. Šīs grupas pieder trešajam klanam, par kura dibināšanas gadu tiek uzskatīts 1946. gads.
Dati
Dati (no latīņu data) ir kodētas ziņas, kas raksturo reāla objekta stāvokli neatkarīgi no datu saņēmēja iepriekšējām zināšanām par šo objektu. Ja no datu saņēmēja viedokļa dati satur jaunus faktus, tad datus var uzskatīt par informāciju.
Dati parasti ir dažādu mērījumu rezultāts un var tikt izmantoti par pamatu diagrammām, attēliem vai novērojumiem mainīgo kopumam. Datiem jābūt tādā formā, lai tos varētu uzglabāt, pārvietot un apstrādāt. Neapstrādāti dati ir materiāls, ko saņem no datu piegādātājiem, un kuru izmanto datu saņēmēji, lai iegūtu informāciju uz datu pamata.
Etimoloģija
Vārds dati ir Latīņu daudzskaitlis no vārda datum, kas nozīmē uzdrošināties, "dot", tātad "kaut kas iedots". Diskutējot par problēmām ģeometrijā, matemātikā, inženierzinātnēs, un tā tālāk, termins dots un dati tiek aizstāti. Vārds dati arī tiek uztverts kā fakts, skaitlis, un idejas. Šādi vārdu dati kā konceptu izmanto datorzinātnēs: dati ir skaitļi, vārdi, bildes, utt.
Dati skaitļošanā
Datorzinātnēs, dati ir informācijas veids, kas piemērots izmantošanai ar datoru. Dati bieži tiek jaukti ar programmām. Programma ir detalizēts instrukciju kopums, lai dators veiktu uzdevumu. Šajā ziņā dati ir viss, kas nav programmas kods.
Arī bināros failus (kas nav nolasāmi) dažkārt dēvē par "datiem", atšķirībā no cilvēkam nolasāmā "teksta". Kopējais cipardatu apjoms 2007.gadā tika lēsts ap 281000000000 gigabaitiem.
Dati un programmas
Datori izpilda instrukcijas, kuras tiem tiek nodotas. Instrukciju kopa, kas paredzēta uzdevumu izpildīšanai, tiek saukta par programmu. Vispārīgā gadījumā programma, kas tiek izpildīta ar datora palīdzību, saturēs bināru mašīnkodu. Atmiņas elementi, ar kuriem programma manipulē, bet kurus procesors neizpilda, sastāv no datiem. Programmu dati tiek glabāti failos. Izpildāmie faili sastāv no programmām - visi pārējie faili ir datu faili. Izpildāmie faili var saturēt arī datus, kuri ir "iebūvēti" programmā. Dažiem izpildāmajiem failiem ir datu segments, kas parasti sastāv no konstantām vērtībām un sākotnējām vērtībām.
Analogdati
Analogdati (no angļu analog data) ir dati, kas tiek attēloti, izmantojot analogsignālu.
Cipardati
Cipardati (no angļu digital data) ir dati, kas tiek attēloti, izmantojot ciparsignālus. Ciparsignāls (no angļu digital signal) ir skaitļu secība, kas iegūta diskrēta signāla nolases aizstājot ar skaitļiem. Ciparkods (no angļu digital code) ir kodētā ziņojuma pieraksts ciparu vai skaitļu secības veidā. Ciparu sistēmā datu pārraidei un attēlošanai izmanto ciparus 0 un 1.
Valstu augstāko apbalvojumu uzskaitījums
Šajā lapā uzskaitīti valstu augstākie apbalvojumi.
Jordanova
Jordanova ir pilsēta Polijas dienvidos, Mazpolijas vojevodistē, uz ziemeļrietumiem no Novi Targas Makovas Beskidu kalnos.
Attīstījusies uz sāls tirdzniecības ceļa no Mazpolijas uz Ungāriju. 17. gadsimtā pilsētā notika svarīgi gadatirgi, kurā tirgojās ar linu audumiem, mājlopiem un sāli. 1939. gada 2. septembrī Polijas kampaņas laikā pilsētas apkaimē notika Jordanovas kauja starp vācu un poļu karaspēku.
2008. gada Pasaules čempionāts hokejā
2008. gada Pasaules čempionāts hokejā A divīzijā norisinājās no līdz  Helifeksā un Kvebekā, Kanādā. Šis bija 72. Pasaules čempionāts hokejā, kā arī pirmais čempionāts kopš 1962. gada, kas nenotiek Eiropā. Šis Pasaules čempionāts ir ievērojams arī ar to, ka IIHF atzīmē savu 100. jubileju. Čempionātā uzvaru izcīnīja Krievijas hokeja izlase, kļūstot pirmo reizi par čempioniem kopš 1993. gada.
2008. gada Pasaules čempionātā pirmo reizi piedalījās Grieķijas, kā arī Bosnijas un Hercegovinas izlases. Šī iemesla dēļ ir izveidots 3. divīzijas kvalifikācijas turnīrs, kuras uzvarētāja jau šinī pašā gadā piedalījās arī 3. divīzijas turnīrā. Bez Bosnijas-Hercegovinas un Grieķijas, šajā turnīrā piedalījās arī Armēnijas izlase, kas pagājušajā gadā, lai gan sacensībām 3. divīzijā bija pieteikta, tajās nepiedalījās. Arī turpmāk trešās divīzijas kvalifikācijas turnīros piedalīsies 3. divīzijas iepriekšējā gada vājākā komanda.
Pirmā kārta
Sešpadsmit komandas tika sadalītas četrās grupās. Pēc tam, kad visas grupas komandas aizvadīja savstarpējās spēles, katras grupas trīs labākās komandas kvalificējās nākamajai kārtai, savukārt ceturto vietu ieguvēji cīnījās par palikšanu Elites divīzijā.
Otrā kārta
Katras pirmās kārtas grupas 3 labākās komandas kvalificējās otrajai kārtai, kur tās tika sadalītas divās grupās: B un C grupu komandas sacentās E grupā, savukārt A un D grupu komandas spēlēja F grupā.
Katra komanda otrajā kārtā aizvadīja trīs spēles, pa vienai spēlei pret katru no trīs komandām, kas otrajai kārtai kvalificējās no pretējās grupas. Kopā tika skaitītas gan šīs trīs spēles, gan arī 2 spēles, kas jau aizvadītas pirmajā kārtā pret komandām, kas arī kvalificējās otrajai kārtai.
Katras grupas 4 labākās komandas kvalificējās izslēgšanas turnīram.
Fināls
Pēc vietējā laika (UTC+1).
Vietu sadalījums
Galējais vietu sadalījums saskaņā ar IIHF:
B grupa
tiek 2009. gada PČ augstākajā divīzijā.
A grupa
tiek 2009. gada PČ 1. divīzijā.
tiek pazemināta uz 2009. gada PČ 3. divīziju.
B grupa
tiek 2009. gada PČ 1. divīzijā.
tiek pazemināta uz 2009. gada PČ 3. divīziju.
3. divīzijas kvalifikācija
Turnīrs notika Sarajevā, Bosnijā-Hercegovinā no 2008. gada 15. līdz 17. februārim. 3. divīzijas kvalifikācijas turnīra uzvarētājs (Grieķija) iekļuva šī paša gada Pasaules čempionātā 3. divīzijā.
SP - spēles, U - uzvaras, UP - uzvaras pagarinājumā, ZP - zaudējumi pagarinājumā, Z - zaudējumi, V - iesistie vārti, VI - zaudētie vārti, P - punkti